**Tárgy:** Döntés Kolompár Szilvia roma nemzetiségi önkormányzati képviselőjelölt nyilvántartásba vételéről.

**10/2024. (IV.26.) számú HVB határozat**

**A Zalaszentgróti Helyi Választási Bizottság a választási eljárásról szóló 2013. évi XXXVI. törvény** (a továbbiakban: Ve.) **132. §-a alapján a** az Európai Parlament tagjainak, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban tartott, 2024. június 9. napjára kitűzött választásán **Kolompár Szilvia 8790 Zalaszentgrót, Batthyány Lajos u. 23. szám alatti lakost a Cigány Közösségek Szövetsége nemzetiségi önkormányzati képviselő jelöltként Zalaszentgróton nyilvántartásba veszi.**

A határozat ellen a határozat meghozatalától számított három napon belül a Zala Vármegyei Területi Választási Bizottságnak (8900 Zalaegerszeg, Kosztolányi u.10.) címzett fellebbezést lehet benyújtani a Zalaszentgróti Helyi Választási Bizottsághoz (8790 Zalaszentgrót, Dózsa Gy. u. 1., e-mail: jegyzo@zalaszentgrot.hu, titkarsag@zalaszentgrot.hu) személyesen, levélben vagy elektronikus levélben úgy, hogy az legkésőbb határozat meghozatalától számított harmadik napon 2024. április 29-én 16.00 óráig megérkezzen.

A fenti határidő elmulasztása jogvesztő hatályú.

Fellebbezést az ügyben érintett természetes és jogi személy, jogi személyiség nélküli szervezet nyújthat be jogszabálysértésre hivatkozással, illetve a választási bizottság mérlegelési jogkörben hozott határozata ellen.

A fellebbezésnek tartalmaznia kell a Ve. 224. § (3) bekezdése szerinti jogalapját (a jogszabálysértés megjelölését, vagy mérlegelésre hivatkozást) a kérelem benyújtójának nevét, lakcímét (székhelyét), a kérelem benyújtójának személyi azonosítóját, illetve, ha a külföldön élő magyarországi lakcímmel nem rendelkező választópolgár nem rendelkezik személyi azonosítóval, a személyazonosságát igazoló igazolványának típusát és számát, vagy jelölő szervezet vagy más szervezet esetében a bírósági nyilvántartásba-vételi számát.

A fellebbezés tartalmazhatja benyújtójának elektronikus levélcímét vagy postai értesítési címét.

A fellebbezésben új tények és bizonyítékok is felhozhatók.

A fellebbezés tárgyi illetékmentes eljárás.

**Indokolás**

A Cigány Közösségek Szövetsége*,* jelölő szervezet meghatalmazottja, (név: Lakatos Vilmos, lakcím: 8790 Zalaszentgrót, Csemete u. 4.) 2024. április 20-án a zalaszentgróti Helyi Választási Irodán ajánlóív igénylést adott le, melyen a fenti jelölő szervezet jelöltje, **Kolompár Szilvia** (lakcím: 8790 Zalaszentgrót, Batthyány Lajos u. 23.), 1 db ajánlóívet igényelt, valamint leadta az egyéni választókerületi jelölt választási eljárásról szóló 2013. évi XXXVI. törvény (továbbiakban: Ve.) 124. § (1a) bekezdése szerinti külföldi támogatás igénybevételének tilalmára vonatkozó nyilatkozatát.

Az ajánlóívek átvételére jogosult (név: Lakatos Vilmos, lakcím: 8790 Zalaszentgrót, Csemete u. 4.) 2024. április 20-án az igényelt 1 db ajánlóívet átvette.

A Cigány Közösségek Szövetsége jelölő szervezet meghatalmazottja (név: Lakatos Vilmos, lakcím: 8790 Zalaszentgrót, Csemete u. 4) 2024. április 22-én a zalaszentgróti Helyi Választási Irodához a fenti jelölő szervezet roma települési nemzetiségi jelöltje, **Kolompár Szilvia** (lakcím: 8790 Zalaszentgrót, Batthyány Lajos u. 23.), bejelentéséhez az 1 db ajánlóívból 1 db ajánlóívet leadott, mellyel a roma települési nemzetiségi jelöltje kérelmezte adatainak nyilvántartásba vételét a 2024. évi helyi nemzetiségi önkormányzati képviselők általános választásán Zalaszentgrót Városban.

A helyi önkormányzati képviselők és polgármesterek választásáról szóló 2010. évi L. törvény 9/A. § alapján nemzetiségi jelöltnek minősül, aki a nemzetiségi névjegyzékben szerepel, a helyi önkormányzati képviselők és polgármesterek, továbbá a nemzetiségi önkormányzati képviselők megelőző két általános választásán, valamint az azokat követő időközi választásokon nem volt más nemzetiség nemzetiségi jelöltje, továbbá aki nyilatkozatot tesz, hogy a nemzetiség képviseletét vállalja, a nemzetiségi közösség nyelvét beszéli, kultúráját és hagyományait ismeri.

A Ve. 316. § alapján a Zalaszentgrót Város roma nemzetiségi képviselői jelöltállításhoz szükséges ajánlások száma: 5.

A Helyi Választási Iroda az ajánlóívek átvételét követően azokat ellenőrizte, a bejelentést az informatikai rendszerben rögzítette, majd elvégezte az ajánlóíveken adott ajánlások ellenőrzését.

A Helyi Választási Iroda ellenőrizte a bejelentett szervezet adatainak hitelességét, valamint a bejelentett jelölt adatait.

Az ajánlóívek ellenőrzése és feldolgozása során megállapítást nyert, hogy a jelölt a jelöléshez szükséges 5 érvényes ajánlást megszerezte.

A Helyi Választási Bizottság megállapította, hogy **Kolompár Szilvia** (lakcím: 8790 Zalaszentgrót, Batthyány Lajos u. 23.), a *Cigány Közösségek Szövetsége,* jelölő szervezet, a nemzetiségi önkormányzati választás képviselőjelöltje nyilvántartásba vétel iránti kérelme a törvényben támasztott követelményeknek megfelel, ezért a jelöltet Zalaszentgrót Város a mai napon nyilvántartásba vette.

A határozat a Ve. 46.§, 120.§, 121.§, 124.§ (1) bekezdés, 125.§-127.§, 132.§, 133.§ (1) bekezdés, valamint a 307/G.§ rendelkezésein, az igazságügyi miniszter 2/2024. (III.11.) IM rendelet 7. § (2) bekezdés a) - g) pontjain és a 10. mellékletén, valamint a helyi önkormányzati képviselők és polgármesterek választásáról szóló 2010. évi L. törvény 4. § d) pontján, valamint a 9/A. §-án alapul.

A jogorvoslatról szóló tájékoztatás a Ve. 10. § (1) és (3) bekezdésein, 221. § (1) bekezdésén, a 223. § (1) és (3) bekezdésein, 224. § (1)-(5) bekezdésein, 225-226.§, 227 § (1) bekezdésein, 307/P. § (2) bekezdés c) pontján, az illetékmentességről szóló tájékoztatás az illetékekről szóló 1990. évi XCIII. törvény 2. melléklet XIII. pontjának 8. alpontján alapul.

Zalaegerszeg, 2024. április 26.

|  |  |
| --- | --- |
|  | Kissné Dr. Varga VeronikaHVB elnök |